ทองคำปิดพุ่ง 13.10 ดอลล์
สัญญาทองคำตลาดนิวยอร์กปิดทะยานขึ้นแข็งแกร่ง&nbsp; นักลงทุนแห่ซื้อวิตกหนี้ยุโรป
13 ก.ค. 2554

สัญญาทองคำตลาดนิวยอร์กปิดทะยานขึ้นแข็งแกร่ง  นักลงทุนแห่ซื้อวิตกหนี้ยุโรป
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 13.10 ดอลลาร์ หรือ 0.9% ปิดที่ 1,562.30 ดอลลาร์/ออนซ์ หลังจากเคลื่อนตัวในช่วง 1554.6 - 1552.0 ดอลลาร์ 
สัญญาโลหะเงินส่งมอบเดือนก.ย.ลดลง 6.4 เซนต์ ปิดที่ 35.634 ดอลลาร์/ออนซ์ สัญญาโลหะทองแดงส่งมอบเดือนก.ย.เพิ่มขึ้น 2.35 เซนต์ ปิดที่ 4.3915 ดอลลาร์/ปอนด์
ส่วนสัญญาพลาตินัมส่งมอบเดือนต.ค.เพิ่มขึ้น 8 ดอลลาร์ ปิดที่ 1,736.30 ดอลลาร์/ออนซ์ และสัญญาพัลลาเดียมส่งมอบเดือนก.ย.ทรงตัวที่ระดับ 767.45 ดอลลาร์/ออนซ์
นักวิเคราะห์หลายคนในตลาดทองคำนิวยอร์ก ระบุว่า นักลงทุนกำลังแห่เข้าซื้อสินทรัพย์ที่มั่นคงอย่างทองคำ เนื่องจากความกังวลที่ว่าวิกฤตหนี้สาธารณะอาจจะลุกลามไปยังอิตาลีและสเปน ซึ่งประเทศทั้งสองมีระบบเศรษฐกิจขนาดใหญ่กว่ากรีซ